12.1.2022
SK
Úradný vestník Európskej únie
C 15/183 Štvrtok 20. mája 2021
29. pripomína, že Komisia v súčasnosti preskúmava všetky rozhodnutia o primeranosti prijaté podľa smernice 95/46/ES; zdôrazňuje, že Komisia by mala uplatňovať prísnejšie normy stanovené vo všeobecnom nariadení o ochrane údajov a v rozsudkoch Súdneho dvora vo veciach Schrems I a II s cieľom posúdiť, či orgány tretej krajiny poskytujú úroveň ochrany v zásade rovnocennú s úrovňou ochrany, ktorú poskytuje všeobecné nariadenie o ochrane údajov, a to aj pokiaľ ide o prístup k účinným prostriedkom nápravy a ochranu pred nenáležitým prístupom orgánov tretích krajín k osobným údajom; naliehavo vyzýva Komisiu, aby tieto preskúmania urýchlene dokončila a aby zrušila alebo pozastavila všetky rozhodnutia prijaté pred všeobecným nariadením o ochrane údajov, ak zistí, že daná tretia krajina neposkytuje v zásade rovnocennú úroveň ochrany a že situáciu nie je možné napraviť; 30. domnieva sa, že administratíva prezidenta Bidena tým, že vymenovala skúseného odborníka na ochranu súkromia za hlavného vyjednávača v súvislosti s nástupcom štítu na ochranu osobných údajov, preukázala odhodlanie prednostne nájsť riešenie pre prenos údajov na komerčné účely medzi EÚ a USA; očakáva, že dialóg medzi Komisiou a jej partnermi v USA, ktorý sa začal hneď po vydaní rozsudku Súdenho dvora, sa v nadchádzajúcich mesiacoch ešte zintenzívni; 31. vyzýva Komisiu, aby neprijímala žiadne nové rozhodnutie o primeranosti vo vzťahu k USA, pokiaľ sa nezavedú zmysluplné reformy, najmä na účely národnej bezpečnosti a spravodajstva, ktoré možno dosiahnuť jasnou, právne udržateľnou, vykonateľnou a nediskriminačnou reformou zákonov a postupov USA; v tejto súvislosti opätovne zdôrazňuje význam pevných záruk v oblasti prístupu orgánov verejnej moci k osobným údajom; vyzýva Komisiu, aby zaviedla do praxe svoje „geopolitické ambície“ na presadzovanie takej ochrany údajov v USA a iných tretích krajinách, ktorá je v zásade rovnocenná ochrane v EÚ; 32. odporúča vnútroštátnym orgánom na ochranu údajov, aby pozastavili prenos osobných údajov, ku ktorým môžu mať prístup verejné orgány v USA, ak Komisia prijme akékoľvek nové rozhodnutie o primeranosti vo vzťahu k USA bez takýchto zmysluplných reforiem; 33. víta skutočnosť, že Komisia dodržiava kritériá stanovené pracovnou skupinou pre referenčné kritérium primeranosti podľa článku 29 všeobecného nariadenia o ochrane údajov (18) (schváleného EDPB) a odporúčanie EDPB č. 01/2021 o požiadavke primeranosti podľa smernice o presadzovaní práva (19); domnieva sa, že Komisia by nemala znižovať kritériá pri hodnotení toho, či tretia krajina spĺňa podmienky na rozhodnutie o primeranosti; berie na vedomie, že výbor EDPB nedávno aktualizoval svoje odporúčania k európskym základným zárukám pre opatrenia týkajúce sa sledovania s ohľadom na judikatúru Súdneho dvora (20); o o
o
34. poveruje svojho predsedu, aby postúpil toto uznesenie Komisii, Európskej rade, Rade Európskej únie, Európskemu výboru pre ochranu údajov, národným parlamentom členských štátov, Kongresu a vláde Spojených štátov Amerických a Európskemu parlamentu a vláde Spojeného kráľovstva.
(18) (19) (20)
https://ec.europa.eu/newsroom/article29/item-detail.cfm?item_id=614108 https://edpb.europa.eu/our-work-tools/our-documents/recommendations/recommendations-012021-adequacy-referential-underlaw_sk https://edpb.europa.eu/system/files/2021-04/edpb_recommendations_202002_europeanessentialguaranteessurveillance_sk.pdf